

# Минтимер Шәймиев Ингушетия Республикасы башлыгы Юныс-Бәк Евкуровка рәхмәт белдерде

*02.04.2015*


Татарстан Республикасының Беренче Президенты Минтимер Шәймиев Ингушетия Республикасы башлыгы Юныс-Бәк Евкуровка Назрань урамнарының берсенә аның исемен бирүләре өчен рәхмәт белдерде.


“Ингушетия халкының, шәхсән Сезнең һәм Назрань шәһәре мэры Алихан Тумгоевның миңа күрсәткән хөрмәте, безнең республикалар арасында рухи элемтәләрне һәм төрле яклы хезмәттәшлекне ныгыту һәм үстерү өчен тырышкан татар халкы улларының берсе исемен мәңгеләштерү карарын кабул иткән өчен ихлас күңелдән рәхмәт белдерәм.

Доккха баркал хилда шоана! Бик зур рәхмәт!”,- диелгән Ингушетия Респубикасы башлыгы Юныс-Бәк Евкуровка җибәрелгән телеграммада.


*ТР Президенты матбугат хезмәте*
Минтимер Шәймиев Ингушетия Республикасы башлыгы Юныс-Бәк Евкуровка рәхмәт белдерде